એ દરમિયાન એવું બન્યું કે એકવાર એક નગ્ન માણસ મુખ્ય દરવાજેથી દોડાતો-દોડતો રાણીવાસમાં ઘૂસી ગયો. રાણીવાસમાં બૂમરાણ મચી ગઈ અને રાણીની રાડારાડથી દરબારનો નશો ઊતર્યો. તેણે હુકમ કર્યો, ‘દરવાન હોવા છતાં એક નગ્ન માણસ મહેલમાં ઘૂસી જ કઈ રીતે શકે? જાવ દરવાનને હાજર કરો.’ અને લંગોટભેર દરવાનને દરબાર સામે હાજર કરવામાં આવ્યો. દરબારે જ્યારે સવાલ પૂછ્યો કે ‘તારા હોવા છતાં એક નગ્ન માણસ મહેલમાં કઈ રીતે ઘૂસી ગયો? એ સમયે તું તારી ફરજ પર હતો કે ક્યાંક બીજે હતો?’ દરવાને જવાબ આપ્યો, ‘હજૂર, હું તો મારી ફરજ પર જ હતો. મને અહીં કામ કરતાં છ મહિના થયાં અને હું લંગોટ પર આવી ગયો. મે જોયું કે આ માણસ વસ્ત્રવિહીન છે એટલે મેં તેને મારો સીનિઅર સમજીને મહેલમાં જવા દીધો!’